# ACTA DE LA SESSIÓ ORDINÀRIA CELEBRADA PER L’AJUNTAMENT PLE EN DATA 28 D’OCTUBRE DE 2013.

**Identificació de la sessió**

Caràcter: Ordinari

Data: 28 d’octubre de 2013

Lloc: Sala d’Actes de l’Ajuntament de Fontcoberta

Hora. Les 21’30h.

**Assistents:**

Alcalde: Sr. Joan Estarriola i Vilardell

Regidors:

* Sra. Pilar Busquets i Barceló

 - Sr. Carles Pedrola Carreras

- Sr. Xavier Cros Verdaguer

* Sr. Narcís Bartis Bosch
* Sr. Lluís Freixa Macià
* Sr. Jaume Roura i Noguer
* Sra. Consol Mas i Torres.

Excusa assistència el Regidor Sr. Francesc Molina Jiménez

Hi assisteix, com a Secretària de la Corporació, la Sra. Maria Grau i Pagès.

L’Alcalde-President obre l’acte públic i es procedeix a tractar els assumptes inclosos a l’ordre del dia .

**1r.- APROVACIO ACTA ANTERIOR.-**

Els membres de la Corporació disposen d’una fotocòpia de l’esborrany de l’acta de la sessió celebrada el dia 30 de setembre de 2013, que és aprovada amb la següent esmena: “en el punt de la informació del Sr. Alcalde sobre l’ampliació de l’escola, després del segon punt i seguit, ha de dir “ El Sr. Alcalde diu que ha intentat varies vegades parlar per telèfon amb el Sr. Albert Bayot Delegat d’Ensenyament i no ho ha aconseguit, per aquest motiu li ha adreçat una carta i explica al Ple el contingut” . . . . .

**2n.- INFORMACIÓ DECRETS D’ALCALDIA**

El Sr. Alcalde dóna compte al Ple de les resolucions d’alcaldia núm. 98 a la 102/2013 . El Ple es dóna per assabentat.

**3r.- INFORMACIONS DE L’ALCALDIA I DEL DESPATX OFICIAL**

Pren la paraula el Sr. Alcalde i dóna compte al Ple de l’última correspondència oficial rebuda, de la que cal destacar:

* Escrit de l’Àrea d’Assistència i Cooperació als municipis en el que comuniquen les bases reguladores per a la subvenció per les despeses de funcionament de les llars d’infants de titularitat municipal.
* Escrit de Mn. Jordi Font en el que demana col·laboració pel 29è Concurs de Pessebres de Fontcoberta.
* Escrit del Departament de Territori i Sostenibilitat en el que notifiquen l’acord pres per la Comissió Territorial d’Urbanisme en relació al Pla Especial urbanístic del catàleg de masies i cases rurals de Fontcoberta.
* Escrit de la Diputació de Girona, Àrea de Cooperació Local en el que informen d’unes jornades en matèria de contractació artística comunicació d’esdeveniments i règim legal dels espectacles.
* Disposició del Departament de Justícia en el que s’atorgarà a l’Ajuntament de Fontcoberta la quantitat de 1650 € per les despeses de funcionament del Jutjat de Pau.
* Escrit de la Sindicatura de Comptes en el que comuniquen la tramesa de la documentació relativa al Compte General de 2012.
* Escrit de la Diputació de Girona, Àrea de Règim Econòmic i Noves tecnologies en el que comuniquen l’informe elaborat pel Servei de Promoció Econòmica en relació al Projecte de Competitivitat Territorial.

El Ple es dóna per assabentat.

Seguidament el Sr. Alcalde informa dels següents temes:

Ciutat Jardí.- El Sr. Alcalde informa de que no s’ha pogut notificar el Decret d’Alcaldia núm. 90/2013 sobre la incoació d’un expedient declaratiu de l’incompliment d’urbanitzar en relació a les obres d’urbanització del Pla Parcial “Ciutat Jardí de Melianta” als corresponents promotors de la zona. Per aquest motiu s’ha publicat al BOP núm. 201 de data 18 d’octubre de 2013 el corresponent anunci. També els notifica que una vegada passat el termini de publicació se’ls convocarà a una reunió extraordinària per la suspensió de llicències a tota la zona.

En relació a aquesta zona els comunica que des de l’Ajuntament s’ ha adreçat una carta al Sr. Gorgorio del Departament de Carreteres de la Generalitat sobre les mesures de seguretat i les obres que manquen realitzar al giratori de la Ctra. direcció Esponellà com són les de protecció i les cunetes tipus americana. Atès que el Departament de

Carreteres de la Generalitat te una fiança dipositada pel promotor, se’ls aconsella que l’executin i que facin les obres que hi manquen.

Taxa pel subministrament d’aigua

El Sr. Alcalde informa al Ple de la reunió que va tenir amb el representant de Prodaisa en relació a la taxa pel subministrament d’aigua per l’exercici 2014.

El que es va proposar des de l’empresa era augmentar la quota fixa. S’ha d’acabar de gestionar l’import. Es quedarà congelat el preu dels m3 de consum, la tarifa de connexió i la relació de preus per a la prestació del servei d’aigua potable.

La justificació d’augmentar la quota fixa és pel finançament de les obres de renovació de la xarxa d’aigua del C/Sant Feliu que aquest any ha acabat i pel finançament de les obres de la xarxa de la Ctra. de Banyoles a Figueres i una part de les obres de la xarxa de la zona urbana de Vilavenut.

A més s’ha de tenir en compte que la tendència de la gent és rebaixar el consum, la gent està més sensibilitzada, per contrapartida l’empresa dóna el mateix servei, el mateix manteniment i la facturació va disminuint. Han observat que aquest últim any el consum ha baixat un 6% el bloc mínim, el núm. 1, el bloc 2 un 20% de reducció i l’últim bloc un 51%.

En Jaume Roura pregunta si se sap el resultat de l’exercici 2013?

El Sr. Alcalde contesta que no.

A continuació els comunica que s’ha acabat les obres de la vorera de la Ctra. de Vilavenut a Galliners, finançada per la Diputació de Girona.

Seguidament els explica la trobada d’aquest mateix matí amb el Sr. Joan Cañada per parlar de les quantitats que deuen a l’Ajuntament de Fontcoberta els diferents departaments de la Generalitat i sobre els imports dels interessos de demora que l’empresa que va executar l’obra del PUOSC del nucli urbà de Vilavenut demana al Consell Comarcal del Pla de l’Estany, i aquest a l’Ajuntament, per no haver fet l’ingrés de les diferents certificacions d’obra a l’empresa, dintre el termini legal. Aquest retràs és com a conseqüència de no haver ingressat la Generalitat de Catalunya els imports corresponents de la subvenció del PUOSC dins el termini legal.

El Sr. Cañada ha dit que segurament abans de finalitzar l’exercici de 2013, s’ingressaria la quasi totalitat del deute que la Generalitat té amb els diferents ajuntaments.

En relació als interessos de demora que ha generat el retràs dels diferents pagaments de la subvenció del PUOSC ha dit que segurament l’Ajuntament els haurà d’assumir, que no es pot gestionar d’altra manera.

El Sr. Alcalde informa dels problemes que hi ha amb l’Àrea de Benestar Social del Consell Comarcal del Pla de l’Estany. L’any 2012 es va comunicar als diferents ajuntaments que el Consell Comarcal absorbia el Consorci de Benestar Social amb l’objectiu d’estalvi, o sigui de 2 estaments administratius fer-ne un. Finalment l’objectiu no s’ha acomplert del tot, i en el proper exercici ja ens demanen un augment considerable per l’Àrea de Benestar Social. Els Alcaldes d’ERC de la comarca no hi varen estar d’acord, i no varen assistir a la segona reunió que es va convocar per aquest tema, varen entrar un text pel desacord que hi havia en relació als augments proposats i i qüestionant l’estructura política, el que ha motivat un ambient força enrarit.

 El Sr. Alcalde continua dient que des del Consell Comarcal també s’han retallat rutes de BTT, el transport escolar no obligatori, etc.

 **4.- APROVACIÓ MODIFICACIÓ I CREACIÓ D’ORDENANCES FISCALS MUNICIPALS .**

El Reial Decret 2/2004, de 5 de març, pel que s’aprova el text refós de la Llei reguladora de les Hisendes Locals, estableix en els seus articles 15 a 19 el procediment per a l’aprovació i modificació de les Ordenances Fiscals reguladores dels tributs locals.

Pren la paraula la regidora d’Economia Sra. Pilar Busquets i explica les ordenances fiscals que es proposen modificar

***1.- ORDENANÇA FISCAL NÚM. 10 REGULADORA DE LA TAXA PER A LA UTILITZACIÓ PRIVATIVA O L’APROFITAMENT ESPECIAL DEL DOMINI PÚBLIC LOCAL***

### Article 3.2

2.- No podrà utilitzar-se cap lloc afecte a l’ús públic, que no sigui autoritzat, per a celebrar una festa o esdeveniment privat.

***2.- ORDENANÇA FISCAL NÚM. 13 GENERAL DELS PREUS PÚBLICS MUNICIPALS.***

**ANNEX**

**CAN JAN DE LA FARRÈS**

1.- S’anul·la el punt dels preus públics per a l’entrada a l’exposició permanent de la Platja d’Espolla.

**2.- SALA GRAN DE CAN JAN**

Preu públic per a casaments civils 150,00 €

**3.- QUOTES I ENTRADES A LA PISCINA MUNICIPAL.**

5.- Preus entrades a taquilla:

Els assistents a activitats puntuals realitzades per una

Entitat del municipi, o bé un grup autoritzat per

L’Ajuntament ( màxim de 3 h i 5 dies temporada) 2,00 €/persona/dia

***4.- MATERIAL AJUNTAMENT***

Per taula petita quadrada plegable de fusta 1,00 €

***3.- ORDENANÇA FISCAL NÚM. 16 REGULADORA DE L’APLICACIÓ DE FEMS I PURINS.***

*Article 3*

C) Queda totalment prohibit l’aplicació de purins en dies festius o vigílies de festa a menys de 500m. del casc urbà, nucli o habitatge habitat.

En relació a la tinença d’animals de companyia es deroga l’article 18 de l’Ordenança núm. 17 de Policia, Bon Govern, i de Circulació aprovada per l’Ajuntament en data 27 d’octubre de 2005 i es proposa l’aprovació d’una nova ordenança,

La regidora Sra. Consol Mas comenta que no veuen bé la redacció de l’art. 3.2 de l’ordenança núm. 10. La Sra. Pilar Busquets diu que es canviarà el redactat, però que l’objectiu és adequar la plaça de la Font per a festes d’aniversari infantils i privades que actualment es fan a la Plaça Catalunya on hi ha el parc infantil, ja que quan s’hi celebra alguna festa d’aniversari privada, hi ha nens que van a jugar al parc i no poden accedir-hi.

Es canvia la frase afegint a “cap lloc afecte a l’ús públic*, que no sigui autoritzat,”*

El regidor Sr. Lluís Freixa pregunta quans casaments s’han fet a Can Jan aquest any.

La Sra. Pilar Busquets contesta que uns vuit, que l’augment de la quota s’ha proposat tenint en compte la neteja, l’electricitat, la calefacció si cal i el treball de la brigada municipal.

Es comenta també l’import de l’entrada a la piscina municipal per assistents a activitats puntuals realitzades per una entitat de municipi o bé grups autoritzats per l’Ajuntament. El regidor Sr. Carles Pedrola diu que és el que se sol fer en els campus d’estiu etc.

Seguidament el regidor Sr. Jaume Roura demana que es canviï la paraula abocament de purins per aplicació de purins a l’article 3 de l’ordenança fiscal reguladora de fems i purins.

La Regidora Sra. Pilar Busquets contesta que es canviarà.

A continuació es comenta i es debat llargament la nova ordenança fiscal reguladora de tinença d’animals de companyia, sobretot en relació a la tinença i cens de gossos.

Pren la paraula el Sr. Alcalde i comenta que en aquesta modificació d’ordenances s’inclou la d’abastament d’aigua tal i com ha explicat està en negociacions per l’augment de la quota fixa, que proposen des de Prodaisa.

Arribada la votació el Sr. Lluís Freixa comenta que votaran en blanc perquè no estan d’acord amb l’augment de la taxa per a casaments a Can Jan de la Farrès.

Així per 5 vots a favor i 3 en blanc s’acorda:

1.- Aprovar lla modificació i creació d’ordenances fiscals i preus públics per a l’exercici 2014.

2.- Exposar el corresponent edicte al públic per un termini de trenta dies per a la presentació de reclamacions. En cas de no presentar-se’n l’acord provisional esdevindrà definitiu sense necessitat d’adoptar-ne un de nou, i es publicarà el text íntegre o modificat.

 **5.- APROVACIÓ CONVENI DE COL·LABORACIÓ ENTRE EL CC I L’AJUNTAMENT PER A LA PRESTACIÓ DE SERVEIS RELATIUS A UN DINAMITZADOR CULTURAL**

El Sr. Alcalde explica que amb motiu de la baixa laboral del dinamitzador juvenil i cultural i vist que aquesta corporació no disposa de cap altre treballador que pugui desenvolupar les tasques corresponents al seu lloc de treball, es va sol·licitar l’assistència d’un tècnic per treballs de l’àrea de cultura, l’assessorament, estudi , preparació, promoció i comunicació de polítiques de joventut i cultura de Fontcoberta al Consell Comarcal del Pla de l’Estany.

El Consell Comarcal disposava d’un administratiu preparat per a dur les terme les tasques sol·licitades.

Per tant es proposa l’aprovació del conveni de col·laboració interadministrativa entre el Consell Comarcal del Pla de l’Estany i l’Ajuntament de Fontcoberta per a la prestació de serveis relatius a un dinamitzador cultural.

Pren la paraula el regidor Sr. Lluís Freixa i manifesta el desacord del grup de CIU amb el conveni.

Així doncs s’acorda aprovar el conveni de col·laboració entre el Consell Comarcal del Pla de l’Estany i l’Ajuntament per a la prestació de serveis relatius a un dinamitzador cultural per 5 vots a favor i 3 en blanc.

**6.- PRECS I PREGUNTES**

Arribat el torn de precs i preguntes pren la paraula el regidor Sr. Lluís Freixa i pregunta si la Diputació ha atorgat 153.000,00 euros a l’obra que s’ha presentat en el PUOSC, el Casal de la Gent Gran.

El Sr. Alcalde contesta que no, que aquest import estava equivocat en una informació d’un diari provincial, que la Diputació ha atorgat la quantitat de 70.000,00 euros per a la construcció del Casal de la Gent Gran. Que falta saber l’import de la Generalitat.

A continuació pren la paraula la regidora Sra. Consol Mas i demana el balanç de les entrades de la piscina d’aquest exercici.

Es contesta que en aquest moment no se sap, però que en el proper Ple se li donaran els resultats.

Seguidament el Sr. Lluís Freixa diu que la font de la Plaça de Catalunya no està buida , que no s’ha netejat i que hi ha molts mosquits i insectes.

Contesta el Sr. Xavier Cros, regidor de la Via Pública i diu que dirà a la brigada que la netegi.

Segueix el Sr. Jaume Roura i diu que l’imbornal de davant del pavelló municipal està mal instal·lat, que s’ha de solucionar ja que hi queda molta aigua embassada. També informa de que el vestidor dels arbitres fa molt mala olor, que s’hauria de fer circular l’aigua més sovint.

En Xavier Cros comenta que pot esser que passi això que es varen haver d’arreglar tots els desaigües i sifons, ja que no funcionaven bé.

Que ho dirà al conserge del pavelló que en tingui cura.

No havent-hi més precs i preguntes a formular, el Sr. Alcalde diu que li falta donar unes informacions i explica al Ple que l’Ajuntament de Porqueres està interessat en fer un projecte conjunt a la zona de la Platja d’Espolla, ja que l’estany és compartit per tots dos Ajuntaments i intentar que tots dos estiguin dins el Consorci.

També els informa que el dimecres dia 30 d’octubre hi haurà una reunió a l’Ajuntament per intentar desencallar l’obra de l’ampliació de l’escola Alzina Reclamadora, a la que hi assistiran el Delegat d’Ensenyament, el representant de l’Ampa, la Direcció de l’Escola, l’empresa afectada i l’Ajuntament .

I no havent-hi més assumptes a tractar el Sr. Alcalde aixeca la sessió a les vint-i-tres hores. Ho certifico.

Vist-i Plau

L’Alcalde La Secretària